The Hobbit (гульня, 1982)

«**The Hobbit**» () — тэкстава-малюнкавая прыгодніцкая кампутарная гульня паводле кнігі Дж. Р. Р. Толкіна «Хобіт», выдадзеная ў 1982 року. Распрацаваная ў Beam Software Філіпам Мітчэлам і Веранікай Мэглер і выдадзеная Melbourne House для большасьці існуючых у той час хатніх кампутараў: ZX Spectrum, Commodore 64, Amstrad CPC 464, BBC Micro, MSX, Dragon 32 і Oric. Па дамоўленасьці з выдаўцамі да кожнай гульні прыкладаўся асобнік кнігі.

Аналізатар тэксту, названы *Inglish* (прыкладна ), быў для свайго часу вельмі прасунуты і разумеў падмноства ангельскай мовы. На той час большасьць падобных гульняў мелі простыя аналізатары дзеяслоў-назоўнік, якія маглі зразумець фразу кшталту «ўзяць лямпу», а Inglish дазваляў уводзіць такія фразы, як «спытацца Гэндальфа пра дзіўную мапу, пасьля ўзяць меч і забіць ім троля». Аналізатар быў складаны й інтуітыўны, успрымаў займеньнікі, прыслоўі («занорыста атакаваць гобліна»), прыназоўнікі, пунктуацыю і дазваляў гульцу ўзаемадзейнічаць з вакольным сьветам у нябачаны дагэтуль спосаб.

## Гульнявы працэс
Мноства мясьцінаў былі праілюстраваныя паводле распрацаваных Кентам Рысам арыгіналаў. На касэтнай вэрсіі дзеля эканоміі месца кожная выява захоўвалася ў сьціснутым фармаце, які зьмяшчаў зьвесткі толькі пра абрысы аб’ектаў, а пасьля пры вывадзе на экран абмежаваныя зоны заліваліся. Таму на слабых працэсарах прамалёўка новай сцэны магла займаць некалькі сэкундаў. Дыскетная вэрсія гульні мела перадрэндэраныя і больш якасныя выявы.

Гульня мела інавацыйную фізычную сыстэму, распрацаваную Вэранікай Мэглер. Прадметы і пэрсанажы ў гульні мелі разьлічаны памер, вагу і трываласьць. Прадметы можна было ўстаўляць унутар іншых прадметаў, зьвязваць вяроўкай, пашкодзіць ці сапсаваць. Калі галоўны пэрсанаж сядзеў у бочцы, якую паднялі і кідалі скрозь люк, пэрсанаж ляцеў разам зь ёю.

У адрозьненьне ад іншых інтэрактыўных прыгодаў, гульня мела рэальны рэжым. Так, калі гулец адыходзіў ад клявіятуры на працяглы час, падзеі працягвалі адбывацца безь ягонага ўдзелу шляхам аўтаматычнага ўводу каманды «ЧАКАЦЬ» і адказу «Вы чакаеце, а час ідзе». Калі было неабходна адысьці на непрацяглы час, можна было ўвесьці каманду «ПАЎЗА», якая спыняла хаду гульні да націску клявішы.

Гульня мела некалькі негульнявых пэрсанажаў, якія былі абсалютна незалежныя ад гульца і прытрымліваліся ўсталяваных правілаў гульні. Яны характарызаваліся ляяльнасьцю, моцай і асаблівасьцямі, якія ўплывалі на іхнія паводзіны і не заўсёды былі прадказальнымі. Напрыклад, Гэндальф вольна вандраваў па ўнутрыгульнявым сьвеце (каля 50 мясьцінаў), падбіраў прадметы, біўся і трапляў у палон.

Зьменлівасьць пэрсанажаў, сумешчаная з разгорнутай фізыкай і непрадказальнай сыстэмаю бою, давала магчымасьць разьвіваць гульню рознымі спосабамі, хоць таксама выклікала і праблемы (напрыклад, калі істотны пэрсанаж мог загінуць надта рана). Існавалі розныя варыянты разьвязаньня задачаў, і цяпер гульню можна лічыць адным зь першых прыкладаў **.

## Успрыняцьце
«The Hobbit» атрымаў узнагароду «Залаты джойстык» як найлепшая стратэгічная гульня 1983 року. За першыя два гады было прададзена больш за 100 000 копіяў гульні коштам £14,95, а да канца 1980-х колькасьць прададзеных копіяў дасягнула мільёну. Асноўнымі чыньнікамі такога посьпеху стала папулярнасьць творчасьці Толкіна, а таксама інавацыйны лінгвістычны аналізатар *Inglish*, створаны Сьцюартам Рычы.

У 1993 року вэрсія для ZX Spectrum заняла 68-е месца ў сьпісе 100 найлепшых гульняў усіх часоў па выніках апытаньня чытачоў і 42-е — па выніках галасаваньня часопісу «Your Sinclair».

## Уплыў
У 1984 быў выдадзены дапаможнік па праходжаньні гульні «A guide to playing The Hobbit».

Распрацоўнік Beam Software пасьля гэтага посьпеху стварыў цэлую сэрыю гульняў па тэматыцы Міжзем’я:
* «Lord of the Rings: Game One» (1985)
* «Shadows of Mordor: Game Two of Lord of the Rings» (1987)
* «The Crack of Doom» (1989)
Таксама яны скарысталі свой рухавік Inglish у гульні 1984 року «Sherlock».

У 1986 CRL выдала пародыю на «Хобіта» пад назваю «The Boggit».

## Крыніцы

## Вонкавыя спасылкі
* The Hobbit  на World of Spectrum
* The Hobbit  на MobyGames
* The Hobbit  на Open Directory Project
* The Hobbit  на Tolkien computer games
* Эмулятар вэрсіі для ZX Spectrum

Катэгорыя:Кампутарныя гульні 1982 году
Катэгорыя:Гульні для Amstrad CPC
Катэгорыя:Гульні для Apple II
Катэгорыя:Гульні для BBC Micro і Acorn Electron
Катэгорыя:Гульні для Commodore 64
Катэгорыя:Гульні для DOS
Катэгорыя:Гульні для Dragon 32
Катэгорыя:Гульні для Mac OS
Катэгорыя:Гульні для MSX
Катэгорыя:Гульні для Oric
Катэгорыя:Гульні для ZX Spectrum
Катэгорыя:Кампутарныя гульні, распрацаваныя ў Аўстраліі
Катэгорыя:Хобіт
Катэгорыя:Гульні пра Міжзем’е
Катэгорыя:Інтэрактыўныя прыгоды
Катэгорыя:Кампутарныя гульні пра цмокаў